COMUNICAT DE L'ASSEMBLEA DE TREBALLADORES I TREBALLADORS EN ATUR DE BARCELONA

1.- LES POLÍTIQUES SOCIALS DE  ZAPATERO

Des del triomf del PSOE a les eleccions generals del 2004, Zapatero ha fet gala, aprofitant qualsevol oportunitat, de les seves polítiques socials enfront de les pretensions de la dreta i la patronal de retallar  drets laborals i socials. Amb tota probabilitat aquest discurs va ser el que li va donar la victòria a les eleccions generals del 2008 enfront del PP, malgrat que dos anys abans el seu govern va ser el capdavanter d'una reforma laboral i de pensions que representen major precarització de les relacions laborals, l’ampliació del nombre d'anys  per tenir dret a la pensió de jubilació, retalls en la quantia de la pensió d'invalidesa i  regals a la patronal via bonificacions a la Seguretat Social.
La realitat de la política social del Govern del PSOE, pel què fa a combatre l'atur es tradueix en el fet que som més de 4.000.000 d'aturats en tot l'Estat, dels quals més d’1.200.000  no percebem cap prestació de desocupació, i  més d'1.000.000 de famílies tenen tots els seus membres en atur. Aquestes són les xifres reals de treballadors en atur segons l'Enquesta de Població Activa. El govern de Zapatero, les manipula per a reduir el nombre de desocupats al no incloure en les mateixes els més de 500.000 desocupats que realitzen la Formació ocupacional
L’Assemblea de Treballadores i Treballadors en Atur i víctimes d'aquesta xacra social, el que denunciem és el cinisme i la hipocresia de Zapatero quan diu que no “deixarà ningú llençat a la cuneta”, i  no obstant això hi ha més d'1.200.000 aturats en l'exclusió social més absoluta perquè no cobren cap prestació, malgrat que al mes de març el seu ministre de Treball, Celestino Corbacho,  va dir que “calia prendre mesures urgents perquè tot aquest col·lectiu percebés alguna prestació”. Ara, no obstant això, el Govern ho ha pensat millor i ha descartat aplicar aquesta mesura urgentment i de forma unilateral, portant-la a la taula de negociació de l’anomenat “diàleg social”, per pressionar CCOO i UGT perquè acceptin noves rebaixes en els drets laborals (reforma laboral / pacte per un nou model productiu) i així complaure la dreta i la patronal. CCOO i UGT de moment no han rebutjat entrar en aquest bescanvi. Potser pensen que, si al final fan importants concessions a costa dels treballadors, almenys salvaran la cara perquè ho fan per “defensar les prestacions dels aturats”. 
Entenem que CCOO i UGT no han d'acceptar aquesta maniobra de Zapatero, i el que han d'exigir al govern és que apliqui de forma immediata una prestació de desocupació indefinida amb cotització a la Seguretat Social fins a la recol·locació efectiva de tots els treballadors i treballadores en situació de desocupació, sense cap tipus de contrapartida.

2.- LA POLÍTICA  CONTRA L'ATUR DEL GOVERN TRIPARTIT DE CATALUNYA I DE L'AJUNTAMENT DE BARCELONA

A Catalunya, ens trobem en una situació semblant a la descrita anteriorment amb el govern de Zapatero. Aquí el govern tripartit  (PSC, ERC i ICV-EUiA), que fa propaganda de les seves polítiques socials enfront dels anteriors governs de CiU, en realitat està aplicant les mateixes polítiques dels governs precedents, com aprovar la majoria d'EROs, tancaments d'empreses, mesures de privatització de serveis públics, etc. 
A Catalunya, amb més de 600.000 aturats, dels quals més de 120.000 no cobrem cap prestació i unes 100.000 famílies que tenen tots els seus membres en atur, el govern no pren cap mesura per pal·liar aquesta situació en l'àmbit de les seves competències, com seria la d'allargar el període de la prestació per desocupació fins a la recol·locació efectiva. Hi ha exemples en altres comunitats autònomes on s'han pres mesures per pal·liar els efectes de l'atur, com  és el  cas de Múrcia, on, amb un govern del PP, a tots els aturats que exhaureixen totes les prestacions els apliquen un subsidi. O com el cas de Castella la Manxa, amb un govern del PSOE, on a tots els aturats que exhaureixen les prestacions els donen un lloc de treball.
El passat 20 d'abril vam presentar davant la Presidència de la Generalitat i davant l'Ajuntament de Barcelona, la nostra Plataforma reivindicativa, i fins ara no hem tingut cap  resposta de la Generalitat. Pel què fa a l'Ajuntament de Barcelona, la seva resposta ha estat passar a l'empresa Barcelona Activa la interlocució d'aquesta problemàtica per eludir la seva responsabilitat política en el principal problema que avui  tenen els ciutadans de Barcelona.
Enfront d'aquest menyspreu  del Govern de la Generalitat i de l'Ajuntament de Barcelona davant la greu situació de l'atur a Catalunya, nosaltres continuarem amb les nostres mobilitzacions per defensar la nostra Plataforma tots els dimarts a les 11 hores a la plaça de Sant Jaume, i en altres mobilitzacions que en cada moment acordem. Finalment, sol·licitem al govern de la Generalitat de Catalunya, a l'Ajuntament de Barcelona i al Govern de l'Estat que donin resposta als punts de la nostra Plataforma reivindicativa que va ser presentada el passat 20 d'abril:

  ● Exigim un lloc de treball per a totes les persones en situació d’atur. En el cas que no se'ns garanteixi un lloc de treball, una prestació d’atur indefinida, amb  la corresponent  cotització a la SS, fins a la recol·locació efectiva.
	● Serveis bàsics gratuïts per totes aquelles unitats familiars que tots els membres estiguin l’atur: 	Els ajuntaments i el govern de la Generalitat han de gestionar el pagament del lloger, en el cas de vivenda habitual, l’electricitat, el gas, l’aigua, les taxes municipals, la matricula i llibres de les escoles públiques i la universitat. Implantació d'una targeta similar a 	la dels pensionistes per als treballadors aturats per a assegurar la gratuïtat dels esmentats serveis bàsics.
	● Moratoria per les hipoteques en la vivenda habitual. Cap desnonament de families aturades 	per falta de pagament tant de lloger com hipoteca.
	● Transport gratuït per a totes les aturades i aturats per poder buscar feina amb facilitat.
	● Pel que fa a l’obra pública municipal projectada amb diner públic del plan E, demanem que es creï una bossa de treball rotativa cogestionades entre l’administració, les assamblees d’aturats i les associacions de veïns. No a les empreses subcontractades. Que la contractació es dugui a terme directament des dels ajuntaments.
	● Prohibició dels acomiadaments laborals i rebuig de tots els Expedients de Regulació d’Ocupació.
● Reducció dràstica de la jornada laboral sense retalls salarials, prohibició de les hores extres i el treball a preu fet.
● Augmentar les places i els recursos dedicats als cursos per a aturats fins cobrir les necessitats reals. No la externalització dels cursos. En el cas d’aturats que no cobrin cap prestació, els cursos s’hauràn de cobrar.
	● Augmentar l’inversió dedicada a les oficines de treball, tant per suplir el dèficit d’oficines com per tenir-les en condicions.
	● Renovació automàtica de la tarjeta de residència s’estigui treballant o a l’atur. Papers per a 	tothom.
	● Els ajuntaments haurien de cedir gratuitament un local permanent per les necessitats dels aturats (informació, assesorament…) i la utilització d’un local gran per realitzar assamblees d’atutrats

Barcelona,  a 10 de juliol de 2009

- E-mail de contacte: paradoparada@yahoo.es